als_Latn bos_Latn tur_Latn
Blendi FEVZIU
Nuk ka bere asnje heroizem, por s’ka bere asgje per te cilen te mund ta kritikosh! Nuk ka leshuar ndonje deklarate bombastike qe t’i fyente kaq shume serbet, por as beri gje per te ndertuar nje raport te ri me ta. Tha thjeshte nje te vertete, por kur te vertetat thuhen ne nje ambient te dominuar paranoja dhe mllefi, padyshim qe perceptohen si nje gjeme! Keshtu do ta percaktoja pak a shume qendrimin e Rames ne Beograd dhe besoj se ka shume argumenta per ta mbeshtetur kete percaktim. Argumenta qe palet e perfshire nga emocionet nuk i shohin ose i shohin keq. E para Kryeministri i Shqiperise nuk ka bere asnje gjest provokues ne Beograd. Rama nuk i permendi publikisht Vuçiçit as thirrjet anti shqiptare ne stadium nje muaj me pare, as deklaratat e tij te absurde mbi Shqiperine e madhe, as masakrat ndaj shqiptareve ne Kosove dhe as luftrat ne Ballkan qe kane nisur pikerisht ne Beograd!
Te gjitha keto mund te perceptoheshin si nje provokim, edhe pse jane te verteta te njohura tashme nga te gjithe. Por ajo qe beri kryeministri i Shqiperise, nuk kishte asgje te tille. Permendja e Kosoves dhe deklarimi se eshte nje realitet i njohur nga 108 vende dhe nga Gjykata Nderkombetare eshte nje e vertete dhe nje e vertete qe s’e kontenston dot askush. Nuk eshte opinion, nuk eshte koment, por eshte thjeshte nje fakt! Ka dhjetra personalitete qe ja kane thene kete Presidentit Nikoliç, Kryeministrit Daçiç apo Vuçiçit vete. Fakti qe u tha ne Beograd, ne nje konference shtypi ne pallatin qeveritar nuk e ben as me te zeze as me roze. eshte thjeshte nje gje qe ka ndodhur dhe kaq. Reagimi i Vuçiçit, permendja e fjales provokacion apo dramaciteti qe i dha duke e konsideruar nje ulje koke per gjithe serbet, ishte me shume se sa marrezi. Mosperkthimi nga televizioni serb i deklarates e ben edhe me absurd kete qendrim. Ajo te ben te besosh se Serbia jeton ende ne nje kulle te mbyllur dhe s’guxon te zgjase koken ne dritare per te pare realisht ate qe ndodh jashte saj. Do te ishte mire ta bente kete, per te kuptuar qe Kosova eshte aty, qe vendet fqinje kerkojne marrdhenie normale dhe askush ne bote nuk eshte perfshire ne nje perbetim antiserb. Thjeshte kjo eshte pasoja e izolimit qe solli Millosheviçi dhe paranoja qe e mbajti ate ne pushtet per 2 dekada duke rrenuar Serbine!
A mund ta shmangte Rama permendjen e Kosoves dhe a mund te bente ai sikur ajo s’ishte aty! Po, mund te bente edhe kete, por cila do ishte vlera ne kete rast? Dy vendet duhet te ndertojne nje marredhenie te re, jo duke bere sikur s’ekzistojne problemet e se shkuares, por duke i njohur dhe duke u ngritur mbi to! Pra Serbia duhet ta kuptoje qe Kosova eshte nje realitet dhe shqiptaret ta kuptojne qe marredheniet normale me Serbine jane garanci shume e rendesishme per te pasur nje te ardhme me te mire. Nese njera nga palet ben sikur s’e sheh kete, kjo eshte nje gje pa kuptim. Nuk jam dakort me histerine e rrjeteve sociale mbi “heroizmin” apo “trimerine” ne Beograd. Nuk besoj se Rama ka bere ndonje gjest heroik, nuk besoj se ai eshte nisur ne Beograd nen trysnine se ishte ne gare me Lorik Canen, Andi Lilen apo Granit Xhaken per ate qe ata bene ne Stadium ne 14 tetor. Edhe pse besoj se klima e ndezur qe prodhoi ndeshja Serbi – Shqiperi ka shenjuar thelle marredheniet mes dy vendeve. Dhe kam frike se kjo shenje do vijoje ende per nje kohe te gjate. Nese kjo vizite do ishte bere ne nje tjeter kontekst do te kishte pasur tjeter pritshmeri. Me gjase edhe Kryeministri Serb nuk do te kishte ndenjur me veshet perpjete per te gjetur “provokimin” dhe as do te qarravitej se po i ulnin koken ne mes te Beogradit.
Thjeshte do te thoshte: ne mendojme ndryshe dhe vizita do vijonte normalisht. Vizita nuk solli gje ne raportet mes dy vende. Mbase i ndezi ato me shume. Ne kete shikim mund te ishte edhe nje deshtim! Por a na duhen kaq shume marredheniet mes dy vendeve, kur se paku njera nga palet, e ne kete rast serbet, kane frike te degjojne ose quajne provokim diçka qe eshte vertet nje realitet? E degjova Kryeministrin Serb te thoshte se Kosova eshte Serbi! Do ta kisha pyetur ate, nese Kosova eshte Serbi, perse ai dhe anetaret e tij te qeverise kerkojne leje nga Kryeministri Thaçi per te hyre ne Kosove, qofte edhe per te vizituar nje manastir? Marria e deklarates se Vuçiç qendron edhe ne pamundesine e tij per ta zbatuar ate! Nese duam marredhenie te mira, nese duam nje sjellje te vertete europiane, le ta nisim duke e pranuar kete realitet qe eshte dhe duke tentuar te ndertojme ura bashkepunimi, kryesisht ekonomike, per te cilat kemi kaq nevoje. Por nese Kryeministri Serb perserit 5 here fjalen provokim; nese shfaqet dukshem demode ne qendrimet dhe sjelljen e tij, nese e quan te gjithen kete “ulje koke ne mes te Beogradit” s’ka asnje dyshim qe kjo i ben shqiptaret te ndihen krenare. Jo sepse kane bere diçka heroike, por sepse e kane kuptuar, qe thjeshte realiteti, e verteta, e ben politiken serbe te ndihet kokeulur, pikerisht ne Beograd!
Burimi: lapsi.al
fao_Latn als_Latn als_Latn als_Latn als_Latn est_Latn